Punios herbas

Punios herbas – pagrindinis Punios kaimo ir Punios seniūnijos (Alytaus rajono savivaldybė) heraldinis atributas.

 Aprašas 

Skydo laukas perskeltas, priekiniame sidabriniame lauke stovi į skydo centrą žvelgiantis Šv. Stanislovas, prikeliantis iš rudos papėdės kapo rudaplaukį Piotroviną. Vyskupo kapa ir mitra raudonos, nimbas, pastoralo spiralė ir gumbas, kapos ir mitros kraštai auksiniai. Abiejų figūrų marškiniai, vyskupo apykaklė, pastoralo lazda sidabriniai. Kūnai natūralios spalvos. Užpakaliniame mėlyname lauke sidabrinė pasaga galais į viršų, iš jos kyla sidabrinė strėlė su raudonomis plunksnomis.Edmundas Rimša. Alytaus apskrities miestų ir miestelių herbai // Dainavos žodis. – 1998, rugs. 23, p. 4.

 Simbolika 

Herbe šv. Stanislovas simbolizavo ATR valdovą Stanislovą Poniatovskį, kuris patvirtino herbą 1791 m. Kodėl pasirinkta pasaga nėra aišku.

 Istorija 

Pirmąkart Punios herbą 1791 m. lapkričio 10 d. privilegija Nr. 4 patvirtino ATR valdovas Stanislovas Augustas,Punios herbas privilegijoje. Archyvai.lt (tikrinta 2011-01-27). bet jau 1792 m. jis buvo panaikintas.

Dabartinį herbą 1998 m. rugpjūčio 4 d. dekretu Nr. 140 patvirtino prezidentas Valdas Adamkus. Herbą pagal 1791 m. privilegijos duomenis atkūrė dailininkas Agnius Tarabilda.Punia. Dainavoskrastas.lt (tikrinta 2025-08-28).

 Šaltiniai 

Herb
Kategorija:1998 m. patvirtinti Lietuvos gyvenviečių herbai
Kategorija:Alytaus rajono savivaldybės gyvenviečių herbai
Kategorija:Lietuvos kaimų herbai